**Նախագիծ 6-7**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՍՅՈՒՆԻՔԻ ՄԱՐԶ**

**ԿԱՊԱՆԻ ՀԱՄԱՅՆՔԻ ԱՎԱԳԱՆԻ**

**------- ----------------Ի 2024թ. N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՔԱՂԱՔՈՒՄ ՏՆԱՅԻՆ ԿԵՆԴԱՆԻՆԵՐ ՊԱՀԵԼՈՒ ԿԱՐԳ ՍԱՀՄԱՆԵԼՈՒ ՄԱՍԻՆ**

 **Ո Ր Ո Շ ՈՒ Մ**

 Ղեկավարվելով «Տեղական ինքնակառավարման մասին» Հայաստանի Հանրապեության օրենքի 18-րդ հոդվածի 1-ին մասի 42-րդ կետով և համաձայն «Տեղական տուրքերի և վճարների մասին» Հայաստանի Հանրապետության օրենքի 9-րդ հոդվածի 1-ին մասի 13-րդ կետի **Կապանի համայնքի ավագանին որոշում է․**

1. Սահմանել Հայաստանի Հանրապետության Սյունիքի մարզի Կապան քաղաքում տնային կենդանիներ պահելու կարգը՝ համաձայն Հավելվածի։

2. Սույն որոշումը ուժի մեջ է մտնում 2024թվականի մարտի 1-ից:

**ՀԻՄՆԱՎՈՐՈՒՄ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 «Կապան քաղաքում տնային կենդանիներ պահելու և հաշվառելու կանոնները հաստատելու մասին» Կապան համայնքի ավագանու որոշման նախագծի ընդունումը պայմանավորված է «Տեղական տուրքերի և վճարների մասին» Հայաստանի Հանրապետության օրենքի 9-րդ հոդվածի 1-ին մասի 13-րդ կետի և նույն օրենքի 12-րդ հոդվածի 1-ին մասի 13-րդ կետի պահանջներով, համաձայն որի, այդ մասով տեղական տուրքի դրույքաչափերը և թույլտվությունները սահմանվում և տրամադրվում են ավագանու կողմից նախապես սահմանված կարգի համաձայն:

Սույն որոշման նախագծի ընդունման անհրաժեշտությունը պայմանավորված է նաև հետևյալով.

Վարչական իրավախախտումների վերաբերյալ Հայաստանի Հանրապետության օրենսգրքի 113-րդ հոդվածը քաղաքացիների և իրավաբանական անձանց համար նախատեսում է վարչական պատասխանատվություն՝ քաղաքային համայնքների տարածքում ընտանի կենդանիներ պահելու կանոնները խախտելու, ինչպես նաև նույն խախտումների համար, որոնց հետևանքով վնաս է պատճառվել քաղաքացիների առողջությանը կամ գույքին: Նույն օրենսգրքի 114-րդ հոդվածով վարչական պատասխանատվություն է նախատեսվում արգելված տեղերում անասուններ պահելու համար:

Իրավակիրառական պրակտիկան ցույց է տալիս, որ Կապան քաղաքում՝ համայնքի ղեկավարի կողմից երբևիցե չի իրականացվել ֆիզիկական և իրավաբանական անձանց տիրապետման ներքո գտնվող տնային կենդանիների հաշվառում, չեն սահմանվել դրանց պահելու համապատասխան կանոնները, զբոսանքի, ինչպես նաև կենդանիների դիերի թաղման և թափոնման իրականացման հատուկ առանձնացված վայրերը և այլ:

Արդյունքում՝ վերը նշված գործող իրավական ակտերի դրույթները չեն իրացվել համայնքային մակարդակում՝ կանոնները սահմանող ենթաօրենսդրական ակտի բացակայությամբ պայմանավորված:

Ֆիզիկական և իրավաբանական անձանց տիրապետման ներքո գտնվող տնային կենդանիների, մասնավորոպես՝ մարտական, պարեկային, ծառայողական և այլ ցեղատեսակների շների զբոսանքն առանց դնչկալի և կապի կարող է իրական վտանգ ներկայացնել Կապան քաղաքի բնակչության համար: Շների կողմից եղել են հարձակման և (կամ) ագրեսիվ պահվածքի դեպքեր, որոնց հետևանքով մարդկանց և կենդանիներին մարմնական վնասվածքներ և (կամ) հոգեբանական տրավմա է հասցրել:

 Սույն կանոնների ընդունմամբ ակնկալվում է կարգավորել վերը նշված խնդիրները, այդ թվում՝ մարդկանց և կենդանիների առողջությանը սպառնացող (առավելապես՝ շների կողմից) վտանգը հասցնել նվազագույնի, ինչպես նաև որոշման նախագծի ընդունումը կարող է ապահովել Կապան համայնքի բյուջեի մուտքերի որոշակի աճ: Նախագծի ընդունման արդյունքում, տեղական մակարդակում կիրացվեն օրենսդրությամբ համայնքի ավագանու և համայնքի ղեկավարի համար սահմանված լիազորությունները, միաժամանակ կկարգավորվեն այդ լիազորությունների իրականացումից բխող իրավահարաբերությունները:

**ՏԵՂԵԿԱՆՔ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Կապան քաղաքում տնային կենդանիներ պահելու և հաշվառելու կանոնները հաստատելու մասին» Կապան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Կապան քաղաքում տնային կենդանիներ պահելու և հաշվառելու կանոնները հաստատելու մասին» Կապան համայնքի ավագանու որոշման նախագծի ընդունման կապակցությամբ Կապան համայնքի բյուջեում եկամուտների ավելացում կամ նվազեցում չի նախատեսվում։